Gotthold Ephraim Lessing
Gotthold Ephraim Lessing (Kamenz, 22. januar 1729. - Braunschweig, 15. februar 1781.), njemački književnik, pozorišni kritičar i teoretičar umjetnosti. Začetnik je njemačke građanske književnosti i jedan od najborbenijih predstavnika evropskog prosvjetiteljstva. Pažnju je privukao recenzijama u kojima je spajao erudiciju i duhovitost. Njegova tragedija "Miss Sara Sampson" je prva njemačka građanska drama, a njom je razbijen monopol francuske klasicističke drame i oboreno shvatanje da problemi običnih građana ne mogu biti predmet tragedije. U raspravi "Laokoon ili o međama slikarstva i pjesništva" udario je temelje modernoj estetici. Često se upuštao u žestoke filološke, kulturnohistorijske i teološke kontroverze.